Hypohypurini

Hypohypurini er en gruppe av små, runde, mer eller mindre skjellkledte snutebiller.

Utseende 
Små (ofte 2 – 3 mm), sterkt hvelvede, ofte nærmest kulerunde biller. Kroppen, særlig undersiden, er høyt hvelvet. Grunnfargen er mørkebrun eller svart, men denne er ofte nesten helt dekket av lyse skjell, særlig på undersiden. De mangler påfallende, oppstående hår. Hodet er temmelig lite, fasettøynene er store, men flate, snuten er lang, slank og krum. Normalt peker denne nedover eller bakover, og den kan foldes inn i en fure mellom framhoftene. Antennene er knebøyde, ganske slanke med en markert kølle, og sitter festet på snuten i den ytre halvdelen. Brystskjoldet (pronotum) er mye smalere enn dekkvingene, fremst med en markert "krage", sidene er rundede. Det har ofte et par lave knøler på sidene og er sterkt punktert, men punkteringen er ofte mer eller mindre dekket av lyse skjell. Dekkvingene har markerte skuldre og tydelige punktrekker. Overflaten er gjerne ujevn med lave knøler eller grunne fordypninger. På sidene er dekkvingene bøyd ned slik at de dekker deler av dyrets sider. Beina er forholdsvis korte, og kan foldes tett inntil kroppen.

Levevis 
Småsnutebillene lever for det meste på ulike slags urter og småbusker. Larvene utvikler seg vanligvis i modnende frø i belger, frøkapsler eller lignende, eller i blomster.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien snutebiller, Curculionoidea Latreille, 1802
 Familien snutebiller, Curculionidae Latreille, 1802
 Underfamilien småsnutebiller, Ceutorhynchinae Gistel, 1856
 Stammen Hypohypurini Colonelli, 2004
 Slekten Hypohypurus Hustache, 1920 - 15 arter
 Hypohypurus australis Colonnelli, 2004
 Hypohypurus borealis Colonnelli, 2004
 Hypohypurus endroedyi Colonnelli, 2004
 Hypohypurus erinaceus Colonnelli, 2004
 Hypohypurus freyi Colonnelli, 2004
 Hypohypurus gibbicollis Hustache, 1956
 Hypohypurus kabakovi Korotyaev, 1981
 Hypohypurus medvedevi (Korotyaev, 1981)
 Hypohypurus minor (Korotyaev, 1981)
 Hypohypurus perrieri Hustache, 1920
 Hypohypurus ponomarenkoi Korotyaev, 1981
 Hypohypurus pruinosus Colonnelli, 2004
 Hypohypurus simplicipennis Korotyaev, 1981
 Hypohypurus testaceirostris Hustache, 1930
 Hypohypurus thompsoni Colonnelli, 2004

Referanser

Litteratur

Eksterne lenker 
 

Snutebiller
Biller formelt beskrevet i 1920